keskiviikko 10. lokakuuta 2012 5 kommenttia
Paljon on tullut kyselyitä että olenko kunnossa ja olisi jo kiva saada uusia kuvia Porista taas blogin sivuille. Kunnossa ollaan ja kuviakin varmasti tulee vielä, mutta ehkä nyt tahti ainakin hetkeksi hidastuu entisestä, sillä koko kesä on ollut minulle aikamoista uusien tuulien aikaa. Olen vaihtanut alaa ja koko työpaikkaa, sekä olemme muuttaneet Porin keskustasta uuteen asuntoon rakkaaseen naapurikaupunkiimme Ulvilaan. Aikaa vain ei yksinkertaisesti ole jäänyt kuvaamiseen eikä blogiin. Jostain se aika aina on otettava, ja nyt se on valitettavasti ollut pois tästä mukavasta harrastuksesta.
Mutta en missään nimessä ole hylkäämässä blogia. Ehkä pieni tauko tekee hyvääkin välillä. Kuvauskohteta minulla on mielessä jo paljon, ja myös blogin lukijoiden lähettämiä kuvausvinkkejä on vino pino. Kun nyt vain sitä aikaa siunaantuisi sen verran että voisin jokin kaunis aikainen sunnuntaiaamu hypätä kameralaukku selässä pyörän selkään kuvaamaan Porin erilaisia ja muuttuvia maisemia, niinkuin aikaisemmin.
Vinkkinä niille jotka eivät vielä ole huomanneet, niin facebookissa on melko uusi ryhmä nimeltään Mu Pori o kaunis. Siellä löytyy upeita kuvia Porista.
Voisi olla hyvä saada myös toinenkin Poria kuvaava mukaan blogiin. Ainakin vältyttäisiin näin pitkiltä tauoilta. ;-)
torstai 24. toukokuuta 2012 3 kommenttia
Porin työväenopiston käsityökeskus Valtakadulla sai uuden pellavaöljymaalin pintaansa PRM Yhtiön toimesta keväällä ja vaihtoi Punaisen kukon tapaan kokonaan väriään. Punertavat julkisivut eivät ole nyt selkeästi muodissa. Maalin lisäksi julkisivujen panelointia, ovia, katoksia ja ikkunan puitteita uusittiin ja korjattiin.
Kaksi ylintä kuvaa on otettu eilen. Loput on otettu syyskuussa 2010. Yhtään kuvaa ei ole otettu samasta kulmasta, koska en muistanut että en ottanut pari vuotta sitten yhtään kuvaa rakennuksen kadunpuoleisesta julkisivusta. Tällä kertaa taas sitten en käynyt kuvaamassa yhtään ruutua sisäpihalla. Hölmöä, eikö totta.
ennen ja nyt kuva, julkisivuremontti, keskusta, muutos, Porin kaupunki, porin olut, puurakennus, rakennus, valtakatu
tiistai 22. toukokuuta 2012 2 kommenttia
Anniksen viereen Jussilan kulmaan kohoava uusi kerrostalo sai minut taas kuvaamaan itseään omalla rumuudellaan. Kauneus on kuitenkin katsojan silmässä. Monet saattavat pitää uutta punatiilipintaista elementtikerrostaloa kauniina ja Anniksen rämää, graffitein maalattua vanhaa rakennusta todella rumana. En vain voi ymmärtää miksi vuonna 2012 rakennetaan samalla tavalla ja tyylillä kuin 10, 20 tai 20 vuotta sitten. Rakentaa halutaan tietysti mahdollisimman edullisesti, mutta silti.
Annis on saanut uudet ikkunat yläkertaan.
Samantyylinen uuden ja vanhan sovitus kuin Mikonkadulla.
Oman aikakautensa luomus.
Yh-asuntojen toimitilat siirtynevät uuteen rakennukseen sen valmistuttua.
Porin Oluen julkisivu on vielä olemassa, mutta sisältäpäin sitä puretaan koko ajan.
As Oy Akselintornin julkisivu on nyt villoitettu.
annankatu, Annis, Gallen-Kallelankatu, Jussilan kulma, Jussilan tontti, porin olut, rakennustyömaa
Hesburger Kuninkaanhaka viimeistelyä vailla valmis
lauantai 12. toukokuuta 2012 0 kommenttia
Uuden uimahallin viereen tulevan Porin uusimman Hesen on määrä valmistua ensi viikolla, tarkemmin perjantaina 18.5.2012. Avataanko ravintolan ovet silloin, ei ole tiedossa. Ravintolaan haetaan työntekijöitä mollin sivuilla. Nopea pitää olla, sillä hakuaika päättyy 15.5. Hakusivulta paljastuu myös, että aukioloajat uudella ravintolalla ovat 10:30-24:00.
hesburger, kuninkaanhaka, rakennus, rakennustyömaa, ravintola